Prosopocoilus serricornis

Prosopocoilus serricornis er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En middelsstor til stor (hannene 21-60 millimeter), kraftig, matt, rødbrun til svart hjortebille. Store hanner har kraftige, men ikke særlig lange, krummee kjever med tenner bare i den ytre delen. Litt mindre hanner har knivformede, sagtakkede kjever. Hanner med lange, tynne, krumme kjever (såkalte telodonte) forekommer også men er mindre vanlige. Hodet er stort og bredt, uten påfallende kjøler eller knøler, pannen foran bredt, U-formet innbuktet. Antennene har en tre-leddet vifte. Pronotum er betydelig bredere enn langt, rundet med markerte bakhjørner. Undersiden er brunrød. Hunnen er mindre (18-35 millimeter) og mer bred og oval enn hannen, uten forstørrede kjever, svært blank. Kroppen er fint punktert.

Levevis 
Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.

Utbredelse 
Arten er vidt utbredt i Afrika inkludert Madagaskar og Komorene.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Cladognathini
 Slekten Prosopocoilus Westwood, 1845
 Underslekten Prosopocoilus (i snever forstand)
 Prosopocoilus serricornis (Latreille, 1817)
 Prosopocoilus serricornis congoanus (Duvivier, 1891) - Kongo og Tanzania
 Prosopocoilus serricornis granosus (Didier, 1929) - sørlige Kongo, Zambia, Zimbabwe, Mosambik
 Prosopocoilus serricornis pseudocongoanus (Bomans, 1967) - Kongo
 Prosopocoilus serricornis punctatissimus (Fairmaire, 1893) - Komorene
 Prosopocoilus serricornis senegalensis (Klug, 1835) - Vest- og Sentral-Afrika
 Prosopocoilus serricornis serricornis (Latreille, 1817) - Madagaskar
 Prosopocoilus serricornis viossati Bomans, 1987 - Komorene

Eksterne lenker 
 Bildegalleri over slekten (preparerte eksemplarer)
 Bildegalleri
 
 

Hjortebiller
Biller formelt beskrevet i 1817
Afrikas insekter
Madagaskars insekter